Liepājas valstspilsētas dabaszinātņu jomas  
Fizikas olimpiādes (9.-12.klase) organizēšanas un norises

KĀRTĪBA

2023.gada 4.oktobrī Liepājā

Kārtība izdota saskaņā ar 2012.gada 5.jūnija Ministru kabineta Nr. 384 „Mācību priekšmetu olimpiāžu organizēšanas noteikumi” 8.punktu, projekta “Nacionāla un starptautiska mēroga pasākumu īstenošana izglītojamo talantu attīstībai” (vienošanās Nr.8.3.2.1.16/I/002) 2023.gada 25.augusta rīkojumu Nr. 25.1.-04/39 “Par mācību priekšmetu olimpiāžu organizēšanu un norisi 2023./2024. mācību gadā” un Liepājas pilsētas Izglītības pārvaldes 2023.gada 28.augusta rīkojuma Nr.260/02-02 „Par rīcības komisijas izveidi” 2.punktu

**1. Vispārīgie jautājumi**

* 1. Kārtība nosaka, kā Liepājas pilsētas dabaszinātņu joma (turpmāk - Joma) organizē Liepājas pilsētas fizikas olimpiādi (turpmāk - Olimpiāde), kurā izglītojamais (turpmāk - Skolēns) demonstrē savus sasniegumus mācību priekšmeta apguvē.
  2. Olimpiāde tiek organizēta, lai veicinātu radošo un izziņas darbību un apzinātu talantīgus skolēnus, kuri spēj demonstrēt izcilību un konkurētspēju Liepājas valstspilsētas, valsts un starptautiskajā mērogā.

**2. Olimpiādes mērķi un uzdevumi**

2.1. Padziļināt un paplašināt skolēnu zināšanas fizikā, attīstīt viņu praktiskā darba iemaņas.

2.2. Izzināt jaunos talantus fizikā un atlasīt kandidātus dalībai Valsts olimpiādē.

2.3. Rosināt skolēnus mērķtiecīgai profesijas izvēlei.

**3. Olimpiādes posmi un organizatoriskā struktūra**

3.1. Olimpiādes dalībnieki ir 9. - 12.klašu skolēni. 9. klašu grupā drīkst piedalīties arī jaunāki izglītojamie par devīto klasi.

3.2. Olimpiādes 1.posms – skolas olimpiāde nenotiek,

3.2.1. Par skolēnu izvirzīšanu uz valstspilsētas posmu, atbildīgs ir katras dalībskolas fizikas pedagogs,

3.2.2. Par skolēnu reģistrēšanu olimpiādes 2. posmam- valstspilsētas posmam, atbildīgi skolu direktoru vietnieki izglītības jomā,

3.3. Olimpiādes 2.posms – pilsētas posms.

3.3.1. Norises laiks: olimpiāde notiek pārraudzītā tiešsaistes režīmā 2024. gada 19. janvārī plkst. 10:00, izmantojot olimpiādes tīmekļa vietni,

3.3.2. Norises vieta: vieta tiks precizēta (skatīt darba plānā)

3.3.3. Norises ilgums: 180 minūtes,

3.3.4. Organizē Liepājas pilsētas Izglītības pārvaldes izveidota un apstiprināta rīcības komisija,

3.3.5. Uzdevumus un vērtēšanas kritērijus izstrādā VISC

3.3.6 Vairāk par otrā posma norisi un kārtību var iepazīties VISC mājaslapā: <https://www.visc.gov.lv/lv/media/21588/download?attachment>

3.4. Olimpiādes 3.posms – valsts olimpiāde 9. – 12.klasei.

3.4.1. Norises laiks: 21.-22.03.2024.

3.3.2. Norises vieta: Rīga, sīkāka informācija: <https://www.visc.gov.lv/lv/media/21588/download?attachment>

**4. Olimpiādes darbu vērtēšana un uzvarētāju apbalvošana**

4.1. Rezultāti tiek vērtēti katrai klases grupai atsevišķi;

4.2. Otrā posma dalībnieku uzrādītos rezultātus analizē fizikas valsts olimpiādes rīcības komisija, kas nosaka valsts olimpiādes trešā posma dalībnieku kopskaitu un informē novada, valstspilsētas vai novadu apvienības izglītības pārvaldes par to, kuri izglītojamie uzaicināti piedalīties valsts olimpiādes trešajā posmā. Uzaicināto izglītojamo saraksts tiek publicēts olimpiādes interneta vietnē;

4.3. Olimpiādes darbus žūrijas komisija vērtē saskaņā ar izstrādātajiem kritērijiem.

4.4. Pēc Olimpiādes darbu izvērtēšanas žūrijas komisija aizpilda protokolu, kuru paraksta olimpiādes žūrijas komisijas vadītājs un komisijas locekļi.

4.5. Olimpiādes žūrijas komisija ne vēlāk kā piecas darba dienas pēc Olimpiādes norises dienas informē dalībniekus par otrā posma rezultātiem. Olimpiādes rezultāti tiek paziņoti Liepājas pilsētas Izglītības pārvaldei un skolām. Olimpiādes rezultāti ir neapstrīdami.

4.6. Olimpiādē piešķir pirmo, otro un trešo pakāpi un Atzinības rakstus, pamatojoties uz olimpiādes rezultātiem (ar pakāpju sliekšņiem iespējams iepazīties VISC mājaslapā: <https://www.visc.gov.lv/lv/media/21447/download?attachment> ).

4.7. Apbalvojumus piešķir ne vairāk kā vienai trešdaļai olimpiādes dalībnieku, pamatojoties uz Olimpiādes rezultātiem.

4.8. Olimpiādes rīcības un žūrijas komisija novada un valsts olimpiāžu posmos ir tiesīga anulēt dalībnieku rezultātus, ja netiek ievērots akadēmiskais godīgums un darbs nav veikts patstāvīgi.

Kārtību sagatavoja fizikas jomas metodiķe Arta Gribēna-Zālīte